আঁতোনিউ কস্তা
আঁতোনিউ লুইস সান্তোস দ্যা কস্তা GCIH (পর্তুগিজ: António Luís Santos da Costa, পর্তুগিজ উচ্চারণ: [ɐ̃ˈtɔnju ˈkɔʃtɐ]; জন্ম: ১৭ জুলাই ১৯৬১) একজন পর্তুগিজ আইনজীবী এবং ২৬ নভেম্বর ২০১৫ থেকে পর্তুগালের প্রধানমন্ত্রীর দায়িত্ব পালন করছেন। ১৯৯৭ থেকে ১৯৯৯ তিনি সংসদবিষয়ক মন্ত্রী ছিলেন। ১৯৯৯ থেকে ২০০২ পর্যন্ত আইন মন্ত্রী ছিলেন। ২০০৫-২০০৭ পর্যন্ত রাজ্য ও স্থানীয় প্রসাশন মন্ত্রী ছিলেন এবং ২০০৭-২০১৫ তিনি লিসবন শহরের মেয়র পদে দায়িত্বপ্রাপ্ত ছিলেন। ২০১৪ সালে তিনি সমাজতান্ত্রিক দল থেকে সেক্রেটারি -জেনারেল নির্বাচিত হন।